Nafarroako Parlamentuko Mahaiak, 2021eko azaroaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Ansa Ascunce andreak aurkeztutako gaurkotasun handiko galdera, COVID-19aren intzidentziaren gorakada dela-eta ezarriko diren neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko azaroaren 22an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Ana Ansa Ascunce andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko Hezkuntzako kontseilariak datorren ostegunean, azaroaren 25eko Osoko Bilkuran, ahoz erantzun dezan:

Txertatze-tasa handi-handia izan arren, Nafarroak COVID-19aren kasu berriak pilatzen jarraitzen du, intzidentzia eta positibotasun-tasa gora egiten ari baitira. Joera horrek bere horretan dirau azken egunotan, laster heldu diren jaiegunen atarian.

Horregatik guztiagatik, honako ahozko galdera hau egiten diogu Nafarroako Gobernuko Osasuneko kontseilariari:

Babes indibidualari buruzko gomendioez harago, zer neurri eta zer egutegi ezarriko dituzue?

Iruñean, 2021eko azaroaren 22an

Foru parlamentaria: Ana Ansa Ascunce